cyanic-selkie/wikianc huggingface dataset:
Αλφειούσα Ηλείας
Γενικά στοιχεία
Η Αλφειούσα βρίσκεται νότια του ποταμού Αλφειού και δυτικά από την Αρχαία Ολυμπία σε υψόμετρο 40 μέτρων. Απέχει περίπου 9 χλμ. νοτιοανατολικά από τον Πύργο, 2 χλμ. νότια από την Σαλμώνη και 4 χλμ. βορειοανατολικά από το Επιτάλιο.
Οι κάτοικοι, κατ' εξοχήν αγρότες, καλλιεργούν οπωροκηπευτικά, ελιές και σταφίδα.
Ανατολικά του χωριού και στον Αλφειό υπάρχει φράγμα εκτροπής (υδατικό σύστημα και σταθμός παρακολούθησης) για την άρδευση των περιοχών στα βόρεια και νότια του ποταμού.
Ιστορικά στοιχεία - Διοικητικές μεταβολές
Το χωριό έως το 1927 λεγόταν "Βολάντζα" ή "Βωλάντζα" όπου και μετονομάστηκε σε Αλφειούσα από τον Αλφειό ποταμό. Είναι το μοναδικό χωριό που φέρει ονομασία από τον Αλφειό ποταμό,σε όλη τη διαδρομή από τις πηγές μέχρι τις εκβολές του.
Το 1835 αποτέλεσε διαμέρισμα του Δήμου Βώλακος με έδρα την Αγουλινίτσα έως το 1912 που αποτέλεσε ανεξάρτητη κοινότητα. Το 1997 με την κατάργηση των κοινοτήτων του "Σχεδίου Καποδίστριας" μαζί με το Επιτάλιο, το Αγρίδι και το Ανεμοχώρι συναποτέλεσαν τον "Καποδιστριακό" Δήμο Βώλακος με έδρα το Επιτάλιο έως το 2011 που ενώθηκε με τον Δήμο Πύργου.
Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής: Η εξέλιξη του πληθυσμού τον 20ο αιώνα είχε ως εξής:
Αγία Παρασκευή Παναιτωλικού Αιτωλοακαρνανίας
Για οικισμούς στην Ελλάδα με το ίδιο όνομα δείτε: Αγία Παρασκευή (αποσαφήνιση)
Η Αγία Παρασκευή είναι ορεινό χωριό της Αιτωλοακαρνανίας σε υψόμετρο 550 μέτρων.
Γεωγραφία - Αξιοθέατα
Η Αγία Παρασκευή βρίσκεται στις νοτιοδυτικές πλαγιές του όρους Παναιτωλικό και απέχει 19 χλμ. ΒΑ. από το Αγρίνιο. Το όνομά της προέρχεται από το εξωκλήσι της Αγίας Παρασκευής που βρίσκεται στη βόρεια είσοδο του χωριού. Οι κάτοικοί της ασχολούνται με τη γεωργία (κυρίως οπωροκηπευτικά) και την κτηνοτροφία. Από το χωριό ξεκινούν αρκετά μονοπάτια προς το Παναιτωλικό και τις κορυφές του γι΄αυτό χρησιμοποιείται συχνά ως σημείο εκκίνησης από ορειβατικούς συλλόγους.
Ονομασία - Διοικητικά
Η παλιά ονομασία του χωριού, από την περίοδο της τουρκοκρατίας, ήταν Ζελίχοβο. που σημαίνει πολύ πράσινο και με αυτό το όνομα αναφέρεται επίσημα το 1835 στο ΦΕΚ 19Α-07/12/1835 να προσαρτάται στον τότε δήμο Εφύρας. Μετονομάστηκε σε Αγία Παρασκευή το 1928. Σύμφωνα με το πρόγραμμα Καλλικράτης, μαζί με τον ακατοίκητο οικισμό Γεροβασίλη αποτελούν την τοπική κοινότητα Αγίας Παρασκευής που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει πληθυσμό 212 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 16,181 χμ² (2011).
Δείτε επίσης
Στην Αιτωλοακαρνανία υπάρχουν οι συνώνυμοι οικισμοί: Αγία Παρασκευή Αγίου Βλασίου και Αγία Παρασκευή Πεντακόρφου.
Πηγές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Qubit
thumb|Μια αναπαράσταση qubit από μια [[σφαίρα Μπλοχ.]] Στο επιστημονικό πεδίο του κβαντικού υπολογισμού και στην τεχνολογία των ψηφιακών κβαντικών υπολογιστών, το κβαντικό bit, ή συνηθέστερα qubit, είναι η στοιχειώδης μονάδα κβαντικής πληροφορίας.
Ένα qubit δεν είναι ισοδύναμο με ένα κλασικό bit που έχει πιθανότητες, έστω p1, p2, να είναι 0 ή 1 αντίστοιχα, ακόμη και εάν οι πιθανότητες αυτές είναι ίσες με τις αντίστοιχες του qubit να μετρηθεί στις καταστάσεις |0 \rangle και |1 \rangle. Η διαφορά είναι λεπτή και έγκειται στο γεγονός ότι η κβαντική υπέρθεση του qubit κωδικοποιεί, εκτός από τις πιθανότητες, και μια σχετική φάση μεταξύ των δύο καταστάσεων, επιτρέποντας την εμφάνιση φαινομένων συμβολής των δύο καταστάσεων.
Μια αναλογία με την κυματική θα μας βοηθήσει να κατανοήσουμε τι σημαίνει αυτό: όταν δύο κύματα συναντώνται σε ένα σημείο, το αποτέλεσμα της πρόσθεσης (συμβολής) τους δεν εξαρτάται μόνο από το μέγεθος (πλάτος) του κάθε κύματος, αλλά και από την φάση στην οποία βρίσκεται. Κύματα που βρίσκονται στην ίδια φάση (κορυφή με κορυφή ή κοιλάδα με κοιλάδα) θα αλληλοενισχυθούν, ενώ κύματα σε αντίθεση φάσης (κορυφή με κοιλάδα) θα αλληλοαναιρεθούν. Κατά τον ίδιο τρόπο, όταν δύο ή περισσότερα qubit αλληλεπιδρούν σε έναν "κβαντικό υπολογισμό", έχουν σημασία οι σχετικές τους φάσεις. Οι πιθανότητες κάθε κατάστασης δεν δίνονται από τους συντελεστές, αλλά από τα τετράγωνα των συντελεστών που ορίζουν την συγκεκριμένη διαμόρφωση του qubit. (Ακριβέστερα, από το τετράγωνο των μέτρων των συντελεστών, καθώς οι συντελεστές είναι μιγαδικοί αριθμοί). Επειδή, τα κλασικά bit δεν μπορούν να προσομοιώσουν έναν κβαντικό υπολογισμό απευθείας μέσω πιθανοτήτων (ο κβαντικός υπολογιστής μπορεί να προσομοιωθεί κλασικά, αλλά η προσομοίωση απαιτεί εκθετικά πολύ χρόνο και μνήμη όσο αυξάνεται ο αριθμός των προσομοιωμένων qubit).
Οι δύο καταστάσεις που αποτελούν τη βάση του qubit μπορούν να αντιστοιχιστούν με τις προβολές του σπιν ενός σωματιδίου με σπιν-1/2, όπως π.χ. το ηλεκτρόνιο. Ως κατάσταση |1 \rangle ορίζουμε την κατάσταση όπου το Σπιν του ηλεκτρονίου είναι "πάνω" και ως κατάσταση |0 \rangle, ορίζουμε την κατάσταση όπου το Σπιν του ηλεκτρονίου είναι "κάτω".
Στην κβαντική πληροφορική, όμως, τα πράγματα δεν είναι τόσο απλά όσο στην κλασική πληροφορική. Στην κλασσική πληροφορική, οι καταστάσεις είναι απόλυτα ορισμένες και γνωρίζουμε κάθε στιγμή εάν το καθένα από τα 8 bit που συνιστούν 1 byte (1 byte = 8 bit) εχεί τιμή 0 ή 1. Αντίθετα, το Qubit είναι συνδυασμός των 2 καταστάσεων.
Συνοπτικά, θα μπορούσαμε να γράψουμε ότι όπου:.
Βιβλιογραφία
Κατηγορία:Μνήμη υπολογιστή Κατηγορία:Κβαντικός υπολογισμός
Διδάκτωρ
Ο διδάκτωρ ή διδάκτορας, είναι κάτοχος ανωτάτου ακαδημαϊκού τίτλου σπουδών, ο οποίος λαμβάνεται με την απόκτηση ενός διδακτορικού διπλώματος. Η ετυμολογία της λέξης διδάκτωρ προέρχεται από το ρήμα «διδάσκω», ενώ άλλες προσφωνήσεις που χρησιμοποιούνται επίσης οι τίτλοι του «δόκτωρ» και «δόκτορας» που προέρχονται από τη γαλλική προσφώνιση «docteur».
Ορισμένες φορές ο τίτλος μπορεί να δοθεί τιμητικά σε κάποιο σημαντικό πρόσωπο από ένα ανώτατο εκπαιδευτικό ίδρυμα με την αγόρευσή του σε «επίτιμο διδάκτορα», χωρίς απαρραίτητα να έχει λάβει διδακτορικό δίπλωμα από το ίδιο το ίδρυμα ή από κάποιο άλλο εκπαιδευτικό ίδρυμα.
Δείτε επίσης
Κατηγορία:Πανεπιστημιακοί τίτλοι - βαθμοί
Βραβεία Αμερικανικής Ακαδημίας Κινηματογράφου 1947
Η 20η Απονομή των Βραβείων της Αμερικανικής Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1947, έλαβε χώρα στις 20 Μαρτίου 1948, με κεντρικούς παρουσιαστές την Άγκνες Μούρχεντ και τον Ντικ Πάουελ.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Nylon
Ιστορικό
Μετά το τριπλά πλατινένιο άλμπουμ Παράξενες Εικόνες η Άννα Βίσση ξανασυνεργάστηκε εξ ολοκλήρου με τον Νίκο Καρβέλα και κυκλοφόρησαν το Nylon στις 28 Σεπτεμβρίου 2005. Στις 10 Οκτωβρίου του ίδιου χρόνου το album επανακυκλοφόρησε με τη μορφή DualDisc, το πρώτο που κυκλοφόρησε στην Ελλάδα. Το DualDisc είναι ένας δίσκος διπλής όψεως, που από τη μια πλευρά παίζει σαν CD και από την άλλη πλευρά σαν DVD. Η πλευρά του DVD περιείχε οπτικοακουστικό υλικό όπως το βίντεο κλιπ και τα γυρίσματα του Call Me, remix τραγουδιών και αποσπάσματα από την περίοδο ηχογραφήσεων του άλμπουμ στο στούντιο.
Πωλήσεις
Το Nylon πήγε στο νούμερο 1 των ελληνικών και κυπριακών chart. Συνολικά ξεπέρασε στην Ελλάδα τις 60.000 αντίτυπα [ εκκρεμεί παραπομπή] και έγινε πλατινένιο, ενώ στην Κύπρο άγγιξε τις 10.000 αντίτυπα και έγινε επίσης πλατινένιο [ εκκρεμεί παραπομπή]. Στην Τουρκία ο δίσκος έγινε χρυσός με 100.000 πωλήσεις. [￼￼ εκκρεμεί παραπομπή]. Οι συνολικές πωλήσεις του δίσκου σε παγκόσμιο επίπεδο αγγίζουν τις 170.000 αντίτυπα [ εκκρεμεί παραπομπή].
Στίχοι & Μουσική
Στίχους και μουσική έγραψε ο Νίκος Καρβέλας, με εξαίρεση το τραγούδι Lie όπου τη μουσική έγραψε ο Κυριάκος Παπαδόπουλος και το Έρωτα ή Πόλεμο όπου το ραπ μέρος των στίχων έγραψε ο Νίκος Βουρλιώτης των Goin' Through.
Στο Nylon: Euro Edition στο τραγούδι Welcome To The Party μουσική έγραψε ο Δημήτρης Κοντόπουλος και στίχους ο Dimitris S, στο A Beautiful Night στίχους και μουσική οι Πήγασος και στο Everything τους στίχους έγραψε η Άννα Βίσση.
Βίντεο κλιπ
Τα τραγούδια που οπτικοποιήθηκαν ήταν: Call Me, Nylon, Έρωτα ή Πόλεμο και Everything.
Μουσικά Βραβεία Κύπρου
Στα Μουσικά Βραβεία της Κύπρου το 2005 η Άννα Βίσση κέρδισε τα βραβεία
Στα Βραβεία του 2006 κέρδισε το βραβείο Βίντεο Κλιπ της Χρονιάς για το "Everything" σε σκηνοθεσία Κώστα Κεκεμένη.
MAD Video Music Awards
Στα MAD Video Music Awards του 2006 η Άννα Βίσση ήταν υποψήφια για 3 βραβεία Καλύτερο Βίντεο Κλιπ από Γυναίκα Καλλιτέχνιδα και Καλύτερο Dance Βίντεο Κιλπ για το "Nylon" και Καλλιτέχνης με τις Περισσότερες Μεταδόσεις και κέρδισε το βραβείο:
Παραπομπές
Κατηγορία:Δισκογραφία της Άννας Βίσση Κατηγορία:Άλμπουμ του 2005
Ιωάννης Μπωφόρ, 1ος κόμης του Σόμερσετ
Νομιμοποίηση των Μπωφόρ
Το επώνυμο "Μπωφόρ" προέρχεται από την κομητεία του Μπωφόρ στη Γαλλική Καμπανία που βρισκόταν στην κατοχή του πατέρα τους. Τα Μπωφόρ παιδιά του Ιωάννη της Γάνδης νομιμοποιήθηκαν δυο φορές στο Κοινοβούλιο από τον ξάδελφο τους Ριχάρδο Β΄ της Αγγλίας (1390, 1397) και τον Σεπτέμβριο του 1396. Οι Μπωφόρ αν και ήταν οι επόμενοι στη διαδοχή του θρόνου σαν εγγόνια του Εδουάρδου Γ΄ της Αγγλίας αποκλείστηκαν από τον μεγαλύτερο ετεροθαλή αδελφό τους Ερρίκο Δ΄ της Αγγλίας.
Βασιλεία Ριχάρδου Β΄
Την περίοδο μεταξύ του Μαΐου και του Σεπτεμβρίου 1390 οι Μπωφόρ συμμετείχαν στρατιωτικά στη Σταυροφορία των Βερβερίνων στη βόρεια Αφρική υπό την ηγεσία του Λουδοβίκου Β΄ του Μπουρμπόν. Αργότερα βρέθηκαν στη Λιθουανία και υπηρέτησαν το Τευτονικό Τάγμα (1394). Στις 10 Φεβρουαρίου 1397, λίγες μέρες μετά τη νομιμοποίηση τους από το Κοινοβούλιο ο Ιωάννης έγινε κόμης του Σόμερσετ. Τον ίδιο μήνα διορίστηκε Ναύαρχος του Ιρλανδικού στόλου, Κοντόσταυλος του κάστρου του Ντόβερ και Φύλακας του Τσίνκε Πόρτ.
Βασιλεία Ερρίκου Δ΄
Ο Ερρίκος του Μπόλινμπροκ εκθρόνισε τον Ριχάρδο Β΄ και τον διαδέχτηκε ως Ερρίκος Δ΄ της Αγγλίας (1399), ο νέος βασιλιάς του αφαίρεσε μερικούς τίτλους λόγω της υποστήριξης στον Ριχάρδο αλλά παρέμεινε κόμης του Σόμερσετ. Αποδείχτηκε παρ'όλα αυτά πιστός και στον Ερρίκο Δ΄, τον βοήθησε σημαντικά σε στρατιωτικές υπηρεσίες και διπλωματικές αποστολές. Ο Ιωάννης Μπωφόρ πήρε τα κατασχεθέντα εδάφη του περίφημου Ουαλού επαναστάτη Ογουάιν Γκλύντυρ (1400) αλλά δεν μπόρεσε να έχει τα εδάφη υπό την κατοχή του επειδή πέθανε πριν το 1415, έγινε Κοντόσταυλος της Αγγλίας (1404). Πέθανε στο μοναστήρι της Αγίας Αικατερίνης στις 16 Μαρτίου 1410 και τάφηκε στο παρεκλήσι του Σαιν Μισέλ στον Καθεδρικό ναό του Καντέρμπερι.
Οικογένεια
Με τη σύζυγο του Μάργκαρετ Χόλλαντ, δούκισσα του Κλάρενς 1385-1439 απέκτησε:
Σύμβολα
Ο Ιωάννης Μπωφόρ σαν εγγονός του Εδουάρδου Γ΄ της Αγγλίας έφερε τα σύμβολα του βασιλείου με μια μπλε πινακίδα στην κορυφή με τρεις λωρίδες με τρεις ερμίνες η κάθε μία. Το οικογενειακό έμβλημα εμφανίζεται στο πίσω μέρος Βρετανικών πενών που κόπηκαν την περίοδο 1971 - 2008. Οι πιο διάσημοι απόγονοι του Ιωάννη Μπωφόρ ήταν ο Βρετανός ηθοποιός Μπένεντικτ Κάμπερμπατς και ο μαθηματικός Άλαν Τούρινγκ, συμπτωματικά ο Κάμπερμπατς παριστάνει τον Τουρινγκ στο διάσημο φιλμ Το Παιχνίδι της Μίμησης.
Εξωτερικοί σύνδεσμοι
Κατηγορία:Οίκος Μπωφόρ Κατηγορία:Τάγμα της Περικνημίδας Κατηγορία:Κόμητες της Γαλλίας Κατηγορία:Μαρκήσιοι της Γαλλίας Κατηγορία:Αντιβασιλείς Κατηγορία:Βρετανοί ευγενείς
Τσάρλεστον
Ο όρος Τσάρλεστον μπορεί να αναφέρεται:
Ντούσαν Μπάγεβιτς
Ο Ντούσαν Μπάγεβιτς (Σερβικό κυριλλικό: Душан Бајевић, γεννήθηκε 10 Δεκεμβρίου 1948 στο Μόσταρ της σημερινής Βοσνίας και Ερζεγοβίνης), είναι Βόσνιος πρώην προπονητής και ποδοσφαιριστής και πρώην Επικεφαλής Αγωνιστικού τμήματος της ΑΕΚ. Εκτός από τη βοσνιακή υπηκοότητα, ο Μπάγεβιτς έχει αποκτήσει και την ελληνική.
Βελέζ Μόσταρ
Ξεκίνησε την καριέρα του παίζοντας στη θέση του επιθετικού στη Βελέζ του Μόσταρ. Αγωνίστηκε σχεδόν σε 400 αγώνες, πετυχαίνοντας 170 τέρματα. Παρέμεινε στη Βελέζ την περίοδο 1967-1975 και τη σεζόν 1969-1970 αναδείχθηκε πρώτος σκόρερ του πρωταθλήματος Γιουγκοσλαβίας, μαζί με τον Σλόμπονταν Σάντρατς.
ΑΕΚ
Εν συνεχεία μετέβη στην ΑΕΚ, με τη φανέλα της οποίας κατέκτησε δύο πρωταθλήματα Ελλάδος και ένα κύπελλο. Ήταν επιτυχημένος ως ποδοσφαιριστής και κέρδισε την αγάπη των οπαδών της ΑΕΚ, μάλιστα την περίοδο 1980-1981 αναδείχθηκε και πρώτος σκόρερ του πρωταθλήματος. Αγωνίστηκε σε 106 αγώνες και σημείωσε 65 γκολ.
Βελέζ Μόσταρ
Επέστρεψε στη Βελέζ το 1981 και έμεινε έως το 1983, οπότε και τερμάτισε την ποδοσφαιρική του καριέρα.
Εθνική Γιουγκοσλαβίας
Παράλληλα με τους συλλόγους, αποτέλεσε και μέλος της εθνικής ομάδας της Γιουγκοσλαβίας, κατά την περίοδο 1970-1977, σημειώνοντας 29 τέρματα σε 37 συμμετοχές. Έλαβε μέρος στο Παγκόσμιο Κύπελλο του 1974, οπότε και σημείωσε χατ-τρικ απέναντι στο Ζαΐρ.
Βελέζ Μόσταρ
Μετά το πέρας της ποδοσφαιρικής του καριέρας το 1983, ανέλαβε τη Βελέζ Μόσταρ ως προπονητής. Την οδήγησε στην κατάκτηση του κυπέλλου Γιουγκοσλαβίας το 1986, επικρατώντας της Διναμό Ζάγκρεμπ με σκορ 3-1 στον τελικό. Την επόμενη χρονιά η Βελέζ τερμάτισε δεύτερη στο πρωτάθλημα.
ΑΕΚ
Την πρώτη κιόλας χρονιά του στην ΑΕΚ ως προπονητής, κατόρθωσε να οδηγήσει την ομάδα στην κατάκτηση του πρωταθλήματος μετά από δέκα έτη. Ήταν κάτι το απροσδόκητο, καθώς κύριοι διεκδικητές του τίτλου θεωρούνταν ο Ολυμπιακός και ο Παναθηναϊκός.
Την τριετία 1992-1994 η ΑΕΚ απέδωσε ποδοσφαιρικά και κατέκτησε τρία συναπτά πρωταθλήματα.
Τη δε χρονιά 1995-1996 κατέκτησε το κύπελλο, όχι όμως και το πρωτάθλημα το οποίο κατέκτησε με διαφορά ενός βαθμού ο Παναθηναϊκός, εντούτοις η γενική παραδοχή ήταν ότι η ΑΕΚ εκείνη τη χρονιά απέδωσε το καλύτερο ποδόσφαιρο της ιστορίας της.
Συνολικά κάθισε στον πάγκο της ΑΕΚ σε 316 παιχνίδια στην Α' Εθνική (202 νίκες, ποσοστό 63,92%).
Ολυμπιακός
Το 1996, προκάλεσε σάλο με την ανάληψη της τεχνικής ηγεσίας του αντιπάλου της ΑΕΚ, Ολυμπιακού. Οι οπαδοί της ΑΕΚ, που ως τότε τον είχαν ίνδαλμα, τον αντιμετώπισαν με πρωτοφανές μίσος. Στη νέα του ομάδα σημείωσε σημαντικές επιτυχίες. Ο Ολυμπιακός κατέκτησε το πρωτάθλημα την ίδια χρονιά, μετά από 10 χρόνια.
Το ίδιο έγινε και την επόμενη χρονιά, ενώ τη σαιζόν 1998-1999 όχι μόνο κυριάρχησε στις εγχώριες διοργανώσεις, κατακτώντας το νταμπλ, αλλά οδήγησε και τον Ολυμπιακό στους "8" του Τσάμπιονς Λιγκ, για πρώτη φορά στην ιστορία του. Στο ξεκίνημα της αμέσως επόμενης χρονιάς, όμως, δεν κατάφερε να προκριθεί από τη φάση των ομίλων της διοργάνωσης, καίτοι ενισχυμένος με σημαντικές μετεγγραφές, γεγονός που οδήγησε τον "Πρίγκηπα" στην έξοδο. Στον πάγκο των Πειραιωτών κάθισε σε 138 παιχνίδια στην Α' Εθνική (107 νίκες, ποσοστό 77,53%).
Ενδιαφέρον είναι ότι από το 1988-89 έως και το 1998-99, για έντεκα δηλαδή συνεχόμενες σεζόν, το πρωτάθλημα Ελλάδας κατέληγε είτε στον Παναθηναϊκό, είτε στην ομάδα που προπονούσε ο Μπάγεβιτς (ΑΕΚ ή Ολυμπιακό). Συνολικά ο Μπάγεβιτς κατέκτησε επτά πρωταθλήματα και ο Παναθηναϊκός τέσσερα.
ΠΑΟΚ
Ο Μπάγεβιτς αποφάσισε να μετακινηθεί στη Θεσσαλονίκη και είχε μια επιτυχημένη θητεία στον ΠΑΟΚ, λαμβάνοντας υπ' όψιν και τις οικονομικές δυσχέρειες του σωματείου. Σημαντικότερη στιγμή ήταν η κατάκτηση του κυπέλλου Ελλάδας το 2001 μετά από 27 χρόνια, επικρατώντας στον τελικό του Ολυμπιακού με σκορ 4–2. Συνολικά με τον ΠΑΟΚ σε 117 επίσημους αγώνες (77 για το πρωτάθλημα Ελλάδας, 28 για το κύπελλο Ελλάδας και 12 για το κύπελλο ΟΥΕΦΑ), σημείωσε 63 νίκες, 28 ισοπαλίες και 26 ήττες (ποσοστό νικών: 53,8%).
Επιστροφή στην ΑΕΚ
Η επιστροφή του στη Νέα Φιλαδέλφεια δίχασε τον κόσμο της ΑΕΚ ανάμεσα σε εκείνους που τον αποδέχτηκαν και σε εκείνους που ποτέ δεν τον συγχώρησαν. Οι δεύτεροι τον εξύβριζαν συνεχώς ώσπου σε ένα ματς με αντίπαλο τον Ηρακλή δεν άντεξε και υπέβαλε την παραίτησή του απροσδόκητα, και ενώ το παιχνίδι ήταν ακόμη στο πρώτο ημίχρονο.
Τη χρονιά 2002-2003 στους ομίλους του Τσάμπιονς Λιγκ, πέτυχε το αξιοσημείωτο και μοναδικό μέχρι στιγμής αποτέλεσμα των έξι ισοπαλιών σε ισάριθμους αγώνες. Εντυπωσιακοί ήταν οι αγώνες απέναντι στη Ρεάλ Μαδρίτης, που έληξαν 3-3 στη Νέα Φιλαδέλφεια και 2-2 στο Σαντιάγο Μπερναμπέου.Τελικά η ΑΕΚ βγήκε τρίτη και συνέχισε στο Κύπελλο ΟΥΕΦΑ.
Επιστροφή στον Ολυμπιακό
Το 2004 επέστρεψε στο λιμάνι, όπου και κατέκτησε εκ νέου το νταμπλ. Ακόμη ο Ολυμπιακός έφτασε πολύ κοντά στην πρόκριση στην επόμενη φάση του Τσάμπιονς Λιγκ, συλλέγοντας 10 βαθμούς. Η ήττα όμως από τη Λίβερπουλ με 3-1 στο τελευταίο παιχνίδι στάθηκε αποτρεπτική. Ο Ολυμπιακός συνέχισε στο Κύπελλο ΟΥΕΦΑ, όπου έφτασε ως τον τέταρτο γύρο.
Παρά τα καλά αποτελέσματα δε συνέχισε μετά το τέλος της χρονιάς, κυρίως λόγω της πίεσης των οπαδών, οι οποίοι δεν ήταν ικανοποιημένοι από τον τρόπο παιχνιδιού της ομάδας.
Ερυθρός Αστέρας
Στις 25 Μαΐου του 2006, ο Μπάγεβιτς χρίστηκε προπονητής του τέως πρωταθλητή Ευρώπης, Ερυθρού Αστέρα. Στην ομάδα του Βελιγραδίου τον έφερε ο πρόεδρος Ντράγκαν Στόικοβιτς ως αντικαταστάτη του αναχωρήσαντα Βάλτερ Τζένγκα. Έτυχε θερμής υποδοχής από τους οπαδούς της ομάδας, λόγω της καλής φήμης που του είχαν επιφέρει οι επιτυχίες του στην Ελλάδα.
Οι υψηλές προσδοκίες μετριάστηκαν νωρίς, όταν αποκλείστηκε στα προκριματικά του Τσάμπιονς Λιγκ από την ισχυρή Μίλαν, με δύο ήττες, 1-2 στο Βελιγράδι και 1-0 στο Μιλάνο. Παράλληλα, αποκλείστηκε σύντομα και από το Κύπελλο ΟΥΕΦΑ. Στις εγχώριες διοργανώσεις πάντως τα αποτελέσματα ήταν πολύ ικανοποιητικά, με τον Ερυθρό Αστέρα να προηγείται στη μέση της χρονιάς κατά 14 βαθμούς από το δεύτερο της βαθμολογίας. Στη συνέχεια της χρονιάς όμως, η ομάδα σημείωσε μια ανεξήγητη πτώση απόδοσης, με ναδίρ τις 27 Φεβρουαρίου του 2007, οπότε και ο Ερυθρός Αστέρας υπέστη ντροπιαστική εντός έδρας ήττα από την αιώνια αντίπαλο Παρτιζάν με 2-4. Κάτι που είχε να συμβεί 11 χρόνια. Εξαγριωμένοι οπαδοί του Αστέρα προκάλεσαν εκτεταμένες ζημιές στο αυτοκίνητό του.
Άρης
Στις 7 Σεπτεμβρίου 2007 ανέλαβε τα ηνία της ομάδας του Άρη υπογράφοντας τριετές συμβόλαιο συνεργασίας, παραιτήθηκε όμως αιφνιδιαστικά λίγο πριν το ξεκίνημα της περιόδου 2008-09. Υπό τις οδηγίες του η ομάδα προκρίθηκε για πρώτη φορά στην ιστορία της στους ομίλους του Κυπέλλου ΟΥΕΦΑ, ενώ αγωνίστηκε και στον τελικό του κυπέλλου το 2008.
Ομόνοια
Υπέγραψε συμβόλαιο τον Οκτώβριο του 2010 με την Ομόνοια, ως αντικαταστάτης του προπονητή Τάκη Λεμονή. Συνεργάτες του ήταν οι Λύσσανδρος Γεωργαμλής και Δημήτρης Μπουρουτζίκας. Το πέρασμά του ήταν σύντομο, καθώς το καλοκαίρι αποχώρησε.
Ατρόμητος
Ο Ατρόμητος δεν ήρθε σε συμφωνία με τον πρώην προπονητή του Γιώργο Δώνη και η κύρια λύση αντικατάστασης που είχαν οι ιθύνοντες, ήταν ο Βόσνιος τεχνικός. Στις 2 Ιουνίου 2012, μετά από μια εβδομάδα διαπραγματεύσεων, ο Ντούσαν Μπάγεβιτς συμφώνησε με την ομάδα του Περιστερίου για δύο χρόνια συμβόλαιο. Μαζί του συνέχισαν οι δύο συνεργάτες του, Γεωργαμλής και Μπουρουτζίκας. Από τον Ατρόμητο αποχώρησε οικειοθελώς στις 24 Δεκεμβρίου του 2012
Ποδοσφαιρική Ομοσπονδία της Βοσνίας και Ερζεγοβίνης
Την 1η Απριλίου 2011, ο Ντούσαν Μπάγεβιτς ανέλαβε πόστο στην Ποδοσφαιρική Ομοσπονδία της Βοσνίας και Ερζεγοβίνης, μετά τον αποκλεισμό της για δύο μήνες, από κάθε ποδοσφαιρικό γεγονός. Σκοπός της πρόσληψής του, μαζί με άλλων ποδοσφαιρικών προσωπικοτήτων της χώρας, ήταν η ομαλή λειτουργία της Ομοσπονδίας, στα πρότυπα της ΦΙΦΑ, ώστε να μην υπάρχει εκ νέου πρόβλημα, μετά το πέρας της τιμωρίας.
ΑΕΚ
Από το καλοκαίρι του 2013, που η ΑΕΚ για πρώτη φορά στην ιστορία της υποβιβάστηκε και αποφασίστηκε να χρεοκοπήσει ως ΠΑΕ και να συνεχίσει από την πρώτη ερασιτεχνική κατηγορία, την Γ' Εθνική, ο Ντούσαν Μπάγεβιτς, ανέλαβε το πόστο του Επικεφαλής Αγωνιστικού τμήματος, υπό τον Πρόεδρο και καλό του φίλο Δημήτρη Μελισσανίδη.
Παραπομπές
Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως Κατηγορία:Προπονητές ποδοσφαίρου Ολυμπιακού Πειραιώς Κατηγορία:Προπονητές ποδοσφαίρου Ομόνοιας Λευκωσίας Κατηγορία:Προπονητές ποδοσφαίρου ΠΑΟΚ Κατηγορία:Προπονητές ποδοσφαίρου Άρη Θεσσαλονίκης Κατηγορία:Βόσνιοι προπονητές ποδοσφαίρου Κατηγορία:Βόσνιοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Βελέζ Μόσταρ Κατηγορία:Ποδοσφαιριστές Εθνικής Γιουγκοσλαβίας Κατηγορία:Γιουγκοσλάβοι ποδοσφαιριστές Κατηγορία:Γιουγκοσλάβοι προπονητές ποδοσφαίρου Κατηγορία:Προπονητές ποδοσφαίρου Βελέζ Μόσταρ Κατηγορία:Προπονητές ποδοσφαίρου Ατρόμητου Αθηνών Κατηγορία:Προπονητές ποδοσφαίρου Ερυθρού Αστέρα Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Ποδοσφαιριστές Σούπερ Λιγκ Ελλάδας Κατηγορία:Προπονητές Σούπερ Λιγκ Ελλάδας Κατηγορία:Ξένοι προπονητές ποδοσφαίρου στην Ελλάδα Κατηγορία:Πολιτογραφημένοι πολίτες της Ελλάδας
Έμμυ Ρόσουμ
Η Εμμανουέλ Γκρέυ Ρόσουμ (αγγλ.: Emmanuelle Grey "Emmy" Rossum, 12 Σεπτεμβρίου 1986) είναι Αμερικανίδα ηθοποιός, τραγουδίστρια-στιχουργός.
Πρώτα βήματα
Η ίδια γεννήθηκε στην Νέα Υόρκη.Είναι το μοναχοπαίδι της Cheryl Rossum.Οι γονείς της χώρισαν οταν η μητέρα της αυτήν εγκυμονούσε.Μεγάλωσε στην Νέα Υόρκη με την μητέρα της και εως το 2007  η ίδια ειχε συναντήσει τον πατέρα της μόνο δύο φορές. Η ίδια πήρε το όνομα του προππάπου της,όπου το πρώτο του όνομα ήταν Εμμανουήλ.
Προσωπική ζωή
Είναι απόφοιτος του Spence School, ένα ιδιωτικό σχολείο στο Μανχάταν. Αποφοίτησε από το λύκειο στα 15 της χρόνια και τώρα σπουδάζει στο Columbia University. Ήταν παντρεμένη με τον Justin Siegel, έναν μουσικό παραγωγό για ενάμιση χρόνο μέχρι που χώρισαν το 2009.Το διαζύγιό τους οριστικοποιήθηκε τον Δεκέμβριο του 2010.Αργότερα η Ρόσουμ σύναψε σχέση με τον τραγουδιστή των Counting Crows, Adam Duritz,αλλά τον Σεπτέμβριο του 2010 το ζευγάρι χώρισε. Απο το έτος 2011 και έπειτα, η Ρόσουμ έχει συναψει ερωτική σχέση με τον Tyler Jacob Moore, συμπρωταγωνιστή της στην σειρά Shameless.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Στροφή (μαθηματικά)
Η στροφή είναι μια μονάδα μέτρησης γωνίας ίση με 360 ° ή 2π ακτίνια ή τ (tau) ακτίνια. Η στροφή μπορεί επίσης να αναφέρεται ως πλήρης στροφή, πλήρης περιστροφή ή πλήρης κύκλος.
Μια στροφή μπορεί να υποδιαιρείται με πολλούς διαφορετικούς τρόπους: σε μισή στροφή, εν τρίτο στροφής (1/3 μιας πλήρους περιστροφής), εν τέταρτο στροφής και άλλους.
Υποδιαίρεση των στροφών
Τα δυαδικά κλάσματα με τη σειρά χρησιμοποιούνται επίσης. Οι ναυτικοί έχουν διαιρεθεί παραδοσιακά σε μια στροφή σε 32 σημεία. Το δυαδικό βαθμό, επίσης γνωστό ως δυαδικό Ακτίνιο (μονάδα μέτρησης)(ή Μπραντ), είναι 1/256 με τη σειρά. [1] Το δυαδικό βαθμό χρησιμοποιείται σε υπολογιστές, έτσι ώστε η γωνία μπορεί να εκπροσωπείται αποτελεσματικά σε ένα μόνο byte (έστω και σε περιορισμένη ακρίβεια). Άλλα μέτρα από τη γωνία που χρησιμοποιείται στους υπολογιστές μπορεί να βασίζεται στη διαίρεση ενός συνόλου 2n τη σειρά τους σε ίσα μέρη για άλλες τιμές του n.[2] Η έννοια της σειράς χρησιμοποιείται συνήθως για επίπεδες περιστροφές. Δύο ειδικές περιστροφές έχουν αποκτήσει το δικό τους όνομα, μέσα από μια περιστροφή 180 ° αναφέρεται συνήθως ως μισή στροφή (π ακτίνια), [3], μια Περιστροφή κατά 90 ° αναφέρεται ως στρέψης. Μια μισή στροφή αναφέρεται συχνά ως αντανάκλαση σε ένα σημείο όπου αυτά είναι ίδια για μετατροπές σε δύο διαστάσεις.
Iστορία
Η λέξη προέρχεται από τη σειρά με λατινικά και γαλλικά από την ελληνική λέξη τόρνος (Tornos - ένα τόρνο). Το 1697 David Gregory χρησιμοποιηθούν \pi/\rho (pi/rho) η οποία χαρακτηρίζει την περίμετρο ενός κύκλου (δηλαδή η περιφέρεια) διαιρούμενο με την ακτίνα του, [4] [5] αν και δ / π (δέλτα / π) είχε χρησιμοποιηθεί από τον William Oughtred το 1647 για την αναλογία της περιμέτρου προς διάμετρο. Η πρώτη χρήση του π από μόνη της με τη σημερινή έννοια της περιμέτρου / διάμετρο ήταν ο William Jones το 1706. [6] Η Euler υιοθετήσει το σύμβολο με αυτή την έννοια το 1737, με αποτέλεσμα την ευρεία χρήση της. Η ιδέα της χρησιμοποίησης των centiturns milliturns και ως μονάδες θεσπίστηκε από τον Sir Fred Hoyle. Ο Robert Palais πρότεινε το 2001 να χρησιμοποιούν τον αριθμό ακτίνια σε μια στροφή όπως η θεμελιώδης κύκλος σταθερά αντί του π, προκειμένου να καταστεί μαθηματικά απλούστερη και πιο κατανοητή, χρησιμοποιώντας ένα "π με τρία σκέλη" σύμβολο για να δηλώσει τη σειρά 1 (\tau) [8] το 2010, ο Michael Hartl πρότεινε να χρησιμοποιήσουν το ελληνικό γράμμα τ (tau) να αντιπροσωπεύουν τον αριθμό 2π αντί [9] [10] [11 ] [12].
Μαθηματικές σταθερές
Μια σειρά είναι ίση με 2\pi (≈6.28) ακτίνια. Επίσης, μισή στροφή συχνά ταυτίζεται με τη μαθηματική σταθερά \pi, διότι μισή στροφή είναι \pi (≈ 3,14)[14] ακτίνια.
thumb|left|When a circle's [[radius is one, its circumference is 2\pi.]]
Παραδείγματα της χρήσης
Κατηγορία:Μαθηματικά Κατηγορία:Μονάδες μέτρησης
Παγκόσμιο πρωτάθλημα επιτραπέζιας αντισφαίρισης 1936
Το Παγκόσμιο πρωτάθλημα επιτραπέζιας αντισφαίρισης το 1936 διεξήχθη στην Πράγα από τις 12 έως τις 18 Μαρτίου 1936.
Παραπομπές
Κατηγορία:Επιτραπέζια αντισφαίριση στην Τσεχοσλοβακία 1936 Κατηγορία:Επιτραπέζια αντισφαίριση το 1936
LOL - Το Στάτους του Έρωτα
Η ταινία LOL - Το Στάτους του Έρωτα (LOL) είναι η νέα έκδοση (2012) της γαλλικής ταινίας LOL (Laughing Out Loud) (2008). Αν και δεν προωθήθηκε καθόλου από την εταιρία παραγωγής της, η ταινία, με πρωταγωνιστές τους Μάιλι Σάιρους, Ντέμι Μουρ και Ντάγκλας Μπουθ, κατάφερε και προβλήθηκε στην χώρα παραγωγής της (Η.Π.Α.) σε 105 κινηματογράφους. Πριν κυκλοφορήσει στην Αμερική η ταινία LOL κυκλοφόρησε στην Ινδία και τη Σιγκαπούρη.
Η ταινία προβλήθηκε για πρώτη φορά στην ελληνική τηλεόραση στις 31 Μαΐου 2014,απο το τηλεοπτικό κανάλι Star Channel.
Πλοκή
Σε έναν κόσμο που επικρατούν τα μέσα κοινωνικής δικτύωσης όπως YouTube, Twitter, και Facebook, η Λόλα (ΛΟΛ) και οι φίλοι της προσπαθούν να αντιμετωπίσουν τις καθημερινές πιέσεις των γονιών, του σχολείου και της φιλίας. Μέσα από την σεξουαλική της αφύπνιση και τα αρχικά πειράματα με τα ναρκωτικά, η Λόλα αδιαφορεί για την μητέρα της που αγωνίζεται να ξεπεράσει το διαζύγιο της.
Η αρχή της νέας σχολικής χρονιάς βρίσκει τη Λόλα (Lola ή LOL) και τους φίλους της, να προσπαθεί να βρει τις αναγκαίες ισορροπίες ανάμεσα στην οικογένεια της, το σχολείο, τους φίλους και φυσικά τον έρωτα. Ο χωρισμός από τον συμμαθητή της την συντρίβει και η κοσμοθεωρία της ανατρέπεται, όταν συνειδητοποιεί ότι ο άντρας της ζωής της ίσως να είναι ο καλύτερος της φίλος, Κάιλ (Kyle)! Στον δρόμο προς την ενηλικίωση και την ανεξαρτησία, η Λόλα ανακαλύπτει ότι το να αλλάξεις το status σου στο Facebook είναι απλή υπόθεση, οι πραγματικές σχέσεις όμως χρειάζονται προσπάθεια.
Τίτλος
Η ταινία είναι παγκοσμίως γνωστή ως LOL (2012). Εναλλακτικοί τίτλοι της ταινίας είναι: LOL, L.O.L., LOL - Laughing Out Loud (ή LOL: Laughing Out Loud), LOL - Pazza del mio migliore amico, LOL USA (τίτλος της Γαλλίας), Lola, 'Summer. Classmates. Love'. Ο τίτλος που αναγράφεται στο DVD και Blu-Ray της ταινίας που κυκλοφόρησε στην Ελλάδα είναι LOL, όμως αργότερα δόθηκε στην ταινία και ένας δεύτερος, πιο ολοκληρωμένος τίτλος: LOL - Το Στάτους του Έρωτα. Ο τίτλος είναι άμεσα συνδεδεμένος με το κεντρικό νόημα της ταινίας, το ότι δηλαδή μπορείς να αλλάξεις το στάτους σου (σε κάποια ιστοσελίδα κοινωνικής δικτύωσης), αλλά δεν μπορείς να αλλάξεις την καρδιά σου και ό,τι αυτή θέλει πραγματικά.
Υποψηφιότητες
Βραβείο Teen Choice Καλύτερης ηθοποιού σε ρομαντική ταινία : Μάιλι Σάιρους
Παραπομπές
Κατηγορία:Αμερικανικές ταινίες Κατηγορία:Ταινίες του 2012 Κατηγορία:Αγγλόφωνες ταινίες Κατηγορία:Αμερικανικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες παραγωγής Pathé Κατηγορία:Αμερικανικές ταινίες ενηλικίωσης Κατηγορία:Αμερικανικές εφηβικές ταινίες Κατηγορία:Ταινίες γυρισμένες στο Μίσιγκαν Κατηγορία:Ταινίες γυρισμένες στο Σικάγο
Ελεύθερη χιονοδρομία στους Χειμερινούς Ολυμπιακούς Αγώνες 2010
Τα αγωνίσματα στο ελεύθερο σκι στους Χειμερινούς Ολυμπιακούς Αγώνες του 2010 διεξήχθησαν στο Σάιπρες Μάουντεν, από τις 13 ως τις 25 Φεβρουαρίου 2010. Για πρώτη φορά συμπεριλήφθηκε ένα νέο αγώνισμα σε αυτήν την Ολυμπιάδα, το σκι κρος.
Αγωνίσματα
Στο Βανκούβερ διεξάγονται 6 συνολικά αγωνίσματα: τα ακροβατικά στον αέρα (Aerials) ανδρών και γυναικών, τα μόγκουλς ανδρών και γυναικών και το σκι κρος ανδρών και γυναικών.
Διαδικασία πρόκρισης
Για τα έξι αγωνίσματα ο μέγιστος επιτρεπόμενος αριθμός αθλητών και αθλητριών είναι 180. Συγκεκριμένα ως και 30 μπορούν να συμμετέχουν στα μόγκουλς, 25 στα aerials και 35 στα σκι κρος (αυτό ισχύει και για τα δύο φύλα). Καμία χώρα δεν μπορεί να έχει περισσότερους από 18 σκιέρ, με μέγιστο αριθμό 10 ανδρών ή 10 γυναικών ανά συγκεκριμένο κράτος. Για κάθε αγώνισμα καμία χώρα δεν μπορεί να συμμετάσχει με 4 σκιέρ ανά ατομικό αγώνισμα.
Οι χιονοδρόμοι προκρίνονται αν έχουν καταταχθεί στους πρώτους 30 σε αγώνα του παγκοσμίου κυπέλλου της FIS. Η διοργανώτρια χώρα (Καναδάς) μπορεί να συμμετάσχει με έναν σκιέρ σε κάθε αγώνισμα.
Παραπομπές
Κατηγορία:Αθλήματα Χειμερινών Ολυμπιακών Αγώνων 2010 2010
Ερμενγάρδη του Ζούτφεν
Η Ερμενγάρδη, ολλανδ.: Ermengarde van Zutphen (απεβ. το 1138) ήταν κόρη του κόμη του Zούτφεν και διάδοχος του αδελφού της ως κόμισσα του Ζούτφεν (1122–1138). Με τον γάμο της έγινε κόμισσα του Χέλρε.
Βιογραφία
Ήταν κόρη του Όθωνα Β΄ κόμη του Ζούτφεν και της Γιούντιτ/Ιουδήθ του Άρνσταϊν.
Παντρεύτηκε τον Γεράρδο Β΄ κόμη του Χέλρε και έτσι η κομητεία του Ζούτφεν περιήλθε στον Οίκο του συζύγου της, αυτού των Βάσενμπεργκ.
Οικογένεια
Παντρεύτηκε για πρώτη φορά περίπου το 1116 με τον Γεράρδο Β΄ των Βάσενμπεργκ κόμη του Χέλρε (απεβ. 1131) και του Βάσενμπεργκ, και είχε τέκνα:
Όταν χήρευσε, ξαναπαντρεύτηκε τον Κορράδο Β΄ των Αρντέν, κόμη του Λουξεμβούργου (απεβ. 1136). Δεν απέκτησαν απογόνους.
Παραπομπές σε πηγές
Κατηγορία:Κόμισσες του Λουξεμβούργου
Διεθνές Στάδιο Καλίφα
Το Διεθνές Στάδιο Καλίφα (Αραβικά: ملعب خليفة الدولي), επίσης γνωστό ως Εθνικό Στάδιο, είναι ένα στάδιο πολλών χρήσεων στο Κατάρ.
Το στάδιο φιλοξένησε το Παγκόσμιο Πρωτάθλημα Στίβου 2019, καθώς και το Παγκόσμιο Κύπελλο Ποδοσφαίρου 2022.
Ιστορία
Το στάδιο εγκαινιάστηκε στις 3 Μαρτίου 1976, που αρχικά είχε χωρητικότητα 20,000 θεατών. Το 2005, ανακαινίστηκε για να επεκτείνει τη χωρητικότητά του από 30 σε 40 χιλιάδες θεατές, για τους Ασιατικούς Αγώνες 2006.
Εκεί στεγάζεται τώρα η Εθνική Κατάρ στο ποδόσφαιρο ανδρών.
Παραπομπές
Κατηγορία:Στάδια ποδοσφαίρου στο Κατάρ Κατηγορία:Στάδια Παγκοσμίου Κυπέλλου Ποδοσφαίρου 2022
Βαμβακού Λάρισας
Η Βαμβακού (παλαιότερη ονομασία μέχρι το 1927, Μπαϊρακλί) απέχει 39 χλμ. από την Λάρισα. Έως το 2010, απετέλεσε την έδρα του «Καποδιστριακού» Δήμου Πολυδάμαντα, ενώ πλέον, ως έδρα της Δημοτικής Ενότητας Πολυδάμαντα, υπάγεται διοικητικά στο διευρυμένο «Καλλικρατικό» Δήμο Φαρσάλων. Βρίσκεται κτισμένη σε υψόμετρο 150 μέτρων και στην Κοινότητα Βαμβακούς, υπάγονται οι οικισμοί Δενδράκι και Σερίφης. Οι 933 μόνιμοι κάτοικοι, ασχολούνται με τη γεωργία και την κτηνοτροφία. Νότια του χωριού και των οικισμών του, ρέει ο ποταμός Ενιπέας, ο οποίος πηγάζει από την Όθρυ, διασχίζει τη φαρσαλινή πεδιάδα και χύνεται στον ποταμό Πηνειό.
Σχολεία Βαμβακούς
Η Βαμβακού έχει δύο σχολεία, ένα Δημοτικό και ένα Γυμνάσιο.
Δημοτικό Σχολείο Βαμβακούς
Το Δημοτικό Σχολείο Βαμβακούς περιλαμβάνει 6 τάξεις Δημοτικού και 2 τάξεις Νηπιαγωγείου. Επίσης έχει αίθουσα Πληροφορικής.
Γυμνάσιο Βαμβακούς
Το Γυμνάσιο Βαμβακούς έχει τρεις τάξεις Γυμνασίου, τρεις δευτερεύουσες τάξεις, αίθουσα Φυσικής - Χημείας και αίθουσα Πληροφορικής, η οποία περιλαμβάνει 13 υπολογιστές συνδεδεμένους με το Ίντερνετ.
Πίσω από το σχολείο βρίσκονται εντός της αυλής γήπεδο ποδοσφαίρου, γήπεδο μπάσκετ και γήπεδο βόλεϊ.
Παραπομπές
Κατηγορία:Χωριά του νομού Λάρισας Κατηγορία:Δήμος Φαρσάλων
Get What You Deserve
Get What You Deserve είναι ο τίτλος του έκτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιανουάριο του 1994 μέσω της δισκογραφικής εταιρείας "SPV/Steamhammer".
Οι ηχογραφήσεις του δίσκου πραγματοποιήθηκαν το φθινόπωρο του 1993 στο "T&T Studio" του Γκελζενκίρχεν, με παραγωγό τον Βολφ Στακ. Το εξώφυλλο του αντικαταστάθηκε μετά την αρχική έκδοση του άλμπουμ, από μία φωτογραφία των μελών του συγκροτήματος, αφού θεωρήθηκε ακραίο.
Οι κριτικές για το άλμπουμ υπήρξαν ανάμεικτες, αφού το "AllMusic" το βαθμολόγησε με 1,5 / 5 και το "Sputnik Music" με μέσο όρο βαθμολογιών 2,9 / 5, αλλά το "Metal Archives" με 78% και το "Metal Storm" με 7,1 / 10.
Θέσεις τσαρτ
{|width="100%" align="center"| Get What You Deserve (άλμπουμ)
Επίσημη κυκλοφορία: 1 Ιανουαρίου 1994
Τα μέλη των Sodom
Οι μουσικοί οι οποίοι ηχογράφησαν το "Get What You Deserve" ήταν οι εξής:
Πηγές
Κατηγορία:Δισκογραφία των Sodom Κατηγορία:Άλμπουμ του 1994
Γιάννης Καμπύσης
Ο Γιάννης Καμπύσης (Ιούνιος 1872 - 23 Νοεμβρίου 1901) ήταν Έλληνας πεζογράφος, ποιητής, θεατρικός συγγραφές και μεταφραστής. Η συνεισφορά του στα νεοελληνικά γράμματα είναι μικρή σε ποσότητα, κυρίως λόγω του πρόωρου θανάτου του αλλά και του εκλεκτισμού του, αλλά μεγάλη σε σημασία, εξ αιτίας της ανανεωτικής διάθεσής της.
Βιογραφία
Γεννήθηκε τον Ιούνιο του 1872 στην Κορώνη. Ο πατέρας του, Αναστάσιος, ήταν ζωγράφος και αγιογράφος που εργαζόταν σε όλη την επαρχία Μεσσηνίας. Ξάδερφος από τη μεριά της μητέρας του ήταν ο πρωτοποριακός ποιητής Τάκης Παπατσώνης.
Ο Γιάννης Καμπύσης γεννήθηκε με ασθενική κράση και αυτό τον εμπόδιζε να παίρνει μέρος στα παιχνίδια των συνομηλίκων του όταν ήταν παιδί. Ήταν μοναχικό παιδί και προτιμούσε τη μελέτη, τη μουσική και τους αρχαιολογικούς χώρους αντί για τις παρέες των συνομηλίκων του. Το πνευματικό περιβάλλον όχι μόνο της οικογένειας αλλά και της ευρύτερης περιοχής αναμφισβήτητα επηρέασε τα ενδιαφέροντά του και παράλληλα του έδωσε την ευκαιρία να διευρύνει τους ορίζοντές του: η Καλαμάτα γνώριζε τότε μεγάλη οικονομική και πνευματική ακμή. Εκεί είχε την πρώτη του επαφή με το θέατρο και μάλιστα έπαιρνε μέρος σε ερασιτεχνικές παραστάσεις. Παράλληλα ασχολήθηκε ερασιτεχνικά και με το επάγγελμα του πατέρα του.
Το 1888 η οικογένεια Καμπύση πήγε στην Αθήνα για να σπουδάσει ο Γιάννης νομικά. Τελείωσε τη σχολή το 1894, αλλά η νομική επιστήμη δεν τον ενδιέφερε καθόλου και ποτέ δεν εργάστηκε ως δικηγόρος. Επί μια τριετία, (1896-1899) ήταν υπάλληλος του Υπουργείου Οικονομικών. Παράλληλα, από το 1893 άρχισε την ενασχόλησή του με τα γράμματα. Το 1895 δημοσίευσε το πρώτο διήγημά του, το "Παουλίνα-Παουλίνα". Αυτό και κάποια άλλα διηγήματά του εμπνευσμένα από τον τόπο καταγωγής του, εντάσσονται σε μία θεματική ενότητα με τίτλο "Χωριάτικη Ζωή". Ως το 1898 ασχολήθηκε με την πεζογραφία και το θέατρο. Το πρώτο θεατρικό του έργο, "Το μυστικό του γάμου", δημοσιεύτηκε το 1893. Τα πιο παραγωγικά του χρόνια στον θεατρικό τομέα ήταν τα χρόνια 1897-1899, όταν και έγραψε τα έργα "Η μις Άννα Κούξλεϋ" (1897), "Οι Κούρδοι" (1897) και "Το δακτυλίδι της μάνας" (1898). Συνεργαζόταν επίσης με τα περιοδικά "Εστία", που τότε είχε αναλάβει ο Γρηγόριος Ξενόπουλος και "Φιλολογική Ηχώ" που διηύθυνε ο Ιωάννης Γρυπάρης.
Η κοσμοθεωρία του για τη λογοτεχνία αυτήν την πρώτη περίοδο ήταν επηρεασμένη από το ανανεωτικό κλίμα της πεζογραφίας της γενιάς του '80, με την στροφή του ενδιαφέροντος στο λαό της υπαίθρου. Επίσης, αρχικά αντιμετώπισε θετικά τις γλωσσικές θεωρίες του Ψυχάρη και έγινε ο πιο φανατικός από τους υποστηρικτές του. Τις πνευματικές του ανάγκες κάλυπτε η έκδοση του πρωτοποριακού περιοδικού "Η Τέχνη", σε συνεργασία με τους Γρυπάρη και Κώστα Χατζόπουλο. Μέσω του περιοδικού αυτού εισήχθη στην Ελλάδα το λογοτεχνικό ρεύμα του συμβολισμού και η βορειοευρωπαϊκή λογοτεχνία.
Το 1898 παραιτήθηκε από τη θέση του στο Υπουργείο, θέση που ούτως ή άλλως δεν τον ενδιέφερε αλλά την είχε αποδεχθεί λόγω οικογενειακών πιέσεων. Εξ άλλου η οικονομική άνεση της οικογένειας του επέτρεπε να ασχολείται αποκλειστικά με τα λογοτεχνικά και φιλολογικά του ενδιαφέροντα. Στο πλαίσιο του γενικού προβληματισμού και των αναζητήσεών του πραγματοποίησε το ταξίδι στη Γερμανία, τον Οκτώβρη του 1898, επηρεασμένος και από τη γενική τάση των νέων της εποχής, που απομακρύνονταν πλέον από τις γαλλικές επιδράσεις και "ανακάλυπταν" το βορειοευρωπαϊκό πνεύμα. Το διάστημα της παραμονής του εκεί ήταν καθοριστικό για την πνευματική του εξέλιξη: αγάπησε τη χώρα σαν δεύτερη πατρίδα και επηρεάστηκε από τον νιτσεϊσμό. Γνώρισε και τις σοσιαλιστικές ιδέες, αλλά δεν είχε ούτε το χρόνο, ούτε τις προαπαιτούμενες γνώσεις για να τις αφομοιώσει σωστά. Οι νέες ιδέες τον οδήγησαν σε αναθεώρηση πολλών από τις προηγούμενες αντιλήψεις του για θέματα γλωσσικά και λογοτεχνικά και τον έφεραν σε ρήξη με παλιούς φίλους και συνεργάτες, όπως οι Ιωάννης Γρυπάρης και Γιάννης Ψυχάρης.
Ένα σοβαρό πρόβλημα υγείας που προήλθε από κρυολόγημα τον ανάγκασε να επιστρέψει στην Ελλάδα. Στη δεύτερη περίοδο της συγγραφικής του δραστηριότητας (1899-1901) ασχολήθηκε με τη συγγραφή θεατρικών έργων επηρεασμένων από τον συμβολισμό, μεταφράσεων, ποίησης και κριτικών άρθρων και μελετών. Παράλληλα ίδρυσε μαζί με τον Δ. Χατζόπουλο (Μποέμ) το περιοδικό "Ο Διόνυσος" (1901), που συνέχισε το ανανεωτικό πνεύμα του περιοδικού "Η Τέχνη".
Η υγεία του όμως συνεχώς επιδεινωνόταν και το κρυολόγημα εξελίχθηκε σε φυματίωση. Τελικά πέθανε στις 23 Νοεμβρίου 1901 στην Αθήνα, σε ηλικία 29 ετών. Στην κηδεία του εκφώνησε επικήδειο λόγο ο Κωστής Παλαμάς.
Πεζογραφία
Το πεζογραφικό του έργο αποτελείται από 6 σύντομα διηγήματα και μία νουβέλα. (Οχτροί και φίλοι, 1894-1896). Από τα διηγήματα, τα τρία είναι εμπνευσμένα από την ιδιαίτερη πατρίδα του και εντάσσονται σε μία ενότητα με τίτλο "Χωριάτικη Ζωή" (1894-1896). Αυτά είναι τα εξής: Σε αστικό περιβάλλον εκτυλίσσονται τα άλλα τρία διηγήματα,
Μεταφράσεις
Μετέφρασε σπουδαία έργα της βορειοευρωπϊκής λογοτεχνίας, όπως:
Μελέτες
Το κριτικό έργο του είναι πολύ ανώτερο από το λογοτεχνικό. Ξεχωρίζουν ανάμεσα στις μελέτες του τα "Γερμανικά Γράμματα", που δημοσίευε στο περιοδικό "Η Τέχνη", με άρθρα δοκίμια και μελέτες για σπουδαίους γερμανούς, ρώσους και σκανδιναβούς συγγραφείς όπως οι Χάουπτμαν, Στρίνμπεργκ, Τολστόι.
Βραβεία Αμερικανικής Ακαδημίας Κινηματογράφου 1949
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1949
Σκοποβολή
thumb|160px|Η [[ΗΠΑ|Αμερικανίδα σκοπεύτρια Hattie Johnson]] left|60px Η σκοποβολή είναι ένα άθλημα, που έχει τις ρίζες του βαθιά από τα προϊστορικά χρόνια. Βασική αφορμή για την ανάπτυξή της ήταν η ανάγκη του ανθρώπου προς επιβίωση, ιδιαίτερα στα προϊστορικά χρόνια, για το κυνήγι των θηραμάτων του. Για να είναι λοιπόν αποτελεσματικός στο κυνήγι, έπρεπε με κάποιο τρόπο να εκπαιδεύεται και να συνηθίζει το όπλο του, όπως αυτό εκφράζεται με την πάροδο του χρόνου και την συμβολή της τεχνολογίας.
Στην σύγχρονη μορφή του αθλήματος, αποκλειστικό ρόλο για την μετέπειτα εξέλιξή του έπαιξε το γεγονός οτι η σκοποβολή μπήκε στο πρόγραμμα των Ολυμπιακών αγώνων το 1896.
Η σύγχρονη πλέον αγωνιστική σκοποβολή χωρίζεται σε δύο μεγάλες κατηγορίες και παράλληλα σε δύο μεγάλες ομοσπονδίες. Η τοξοβολία εκπροσωπείται από την Ελληνική Φίλαθλο Ομοσπονδία Τοξοβολίας (Ε.Φ.Ο.Τ.) ενώ τα αεροβόλα και πυροβόλα όπλα από την Σκοπευτική Ομοσπονδία Ελλάδος (ΣΚ.Ο.Ε.).
Η σκοποβολή είναι πλούσια σε αγωνίσματα, με την πλειοψηφία τους να είναι Ολυμπιακά και εκπροσωπούνται ιεραρχικά από διεθνείς ομοσπονδίες.
Εξωτερικοί σύνδεσμοι
ΣΚΟΠΕΥΤΙΚΟΣ ΟΜΙΛΟΣ ΚΡΟΥΣΩΝΑ ΜΑΛΕΒΙΖΙ www.malebizi.gr
Αισχίνης ο Μιλήσιος
Ο Αισχίνης ο Μιλήσιος (1ος αιώνας π.Χ.) ήταν Έλληνας ρήτορας από την Μίλητο. Μαζί με τον Αισχύλο τον Κνίδιο συνίδρυσαν ρητορική σχολή στην οποία υιοθέτησαν στοιχεία του ασιανισμού. Αναφέρεται επίσης από τον ιστορικό Διογένη Λαέρτιο (3ος αιώνας μ.Χ.) πως έγραψε μελέτες σχετικά με τα Πολιτικά του Αριστοτέλη. Πέθανε εκτός της Μιλήτου καθώς είχε τιμωρηθεί με εξορία έχοντας απευθυνθεί χωρίς τον απαιτούμενο σεβασμό στον Ρωμαίο πολιτικό Πομπηίο.
Παραπομπές
Κατηγορία:Αρχαίοι Μιλήσιοι Κατηγορία:Αρχαίοι Έλληνες ρήτορες
Ρίτσαρντ Μπάρτον
μικρογραφία|260x260εσ|Με την [[Ολίβια Ντε Χάβιλαντ στην ταινία Η εξαδέλφη μου Ραχήλ (1952)]] Ο Ρίτσαρντ Μπάρτον (αγγλικά: Richard Burton), (10 Νοεμβρίου 1925 – 5 Αυγούστου 1984) ήταν Ουαλός ηθοποιός του θεάτρου και του κινηματογράφου. μικρογραφία|263x263εσ|Στην ταινία Ο χιτών (1953) Προτάθηκε επτά φορές για βραβείο Όσκαρ (6 φορές για Όσκαρ Α' Ανδρικού Ρόλου και μια για Όσκαρ Β' Ανδρικού Ρόλου) χωρίς όμως ποτέ να καταφέρει να το κερδίσει. Είχε όμως κερδίσει το Βραβείο της Βρετανικής Ακαδημίας Κινηματογράφου (BAFTA) το 1966, δύο φορές τη Χρυσή Σφαίρα (το 1953 για τον καλύτερο πρωτοεμφανιζόμενο ηθοποιό και το 1978 για τον καλύτερο ηθοποιό) και Βραβείο Τόνυ για τον καλύτερο ηθοποιό το 1961. Παρά το γεγονός ότι ο ηθοποιός δεν είχε σπουδάσει υποκριτική, ήταν για μια περίοδο ένας από τους καλύτερος και πιο ακριβοπληρωμένους ηθοποιούς του Χόλιγουντ. Οι σημαντικότερές του ταινίες ήταν: Η εξαδέλφη μου Ραχήλ (My Cousin Rachel, 1952), Ο χιτών (The Robe, 1953), Ο Μέγας Αλέξανδρος (Alexander the Great, 1955), Κλεοπάτρα (Cleopatra, 1963), Μπέκετ (Becket, 1964), Ο κατάσκοπος που γύρισε απ' το κρύο (The Spy Who Came in from the Cold, 1965), Ποιος φοβάται τη Βιρτζίνια Γουλφ; (Who`s Afraid of Virginia Woolf?, 1966), Η Άννα των χιλίων ημερών (Anne of the Thousand Days, 1969) και Έκβους (Equus, 1977).
Υπήρξε παντρεμένος πέντε φορές, τις δύο εκ των οποίων με την ηθοποιό Ελίζαμπεθ Τέιλορ, με την οποία είχε μία θυελλώδη σχέση που κοσμούσε συχνά τα πρωτοσέλιδα της δεκαετίας του 1960 και των αρχών της δεκαετίας του 1970. Οι δύο ηθοποιοί παντρεύτηκαν πρώτη φορά στο Μόντρεαλ, στις 15 Μαρτίου του 1964, δημιουργώντας ένα από τα πιο διάσημα ζευγάρια στο Χόλιγουντ. μικρογραφία|Με την [[Ελίζαμπεθ Τέιλορ σε μια σκηνή από την ταινία Κλεοπάτρα (1963)|336x336εσ]]
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με BAFTA Α' Ανδρικού Ρόλου Κατηγορία:Ουαλοί άνδρες ηθοποιοί κινηματογράφου Κατηγορία:Ουαλοί άνδρες ηθοποιοί θεάτρου
Πάπας Ανίκητος
Έγινε επίσκοπος Ρώμης περί το 154 (οι κατάλογοι του Βατικανού αναφέρουν το 150 ή 157 ως το 153 ή το 168). Αναφέρεται ότι περί το 160 τον επισκέφτηκε ο επίσκοπος Σμύρνης Πολύκαρπος και μεταξύ τους συζητήθηκε για πρώτη φορά το θέμα του εορτασμού του Πάσχα, καθώς η μεν Εκκλησία της Ρώμης το γιόρταζε πάντοτε ημέρα Κυριακή (ημέρα της Αναστάσεως), η δε Εκκλησία της Σμύρνης την 14η μέρα του μήνα Νισάν, ώστε να συμπίπτει με το εβραϊκό Πάσχα. Δεν συμφωνήθηκε μεταξύ τους ενιαίος εορτασμός, και το ζήτημα επανήλθε αργότερα, με μεγαλύτερη σφοδρότητα.
Επί της επισκοπείας του ανεγέρθηκαν «τρόπαια» (memoria) στον τόπο ταφής των Αποστόλων Πέτρου και Παύλου, ένα εκ των οποίων ίσως είναι ο περίφημος «κόκκινος τοίχος» κάτω από τη Βασιλική του Αγίου Πέτρου στη Ρώμη. Εναντιώθηκε στο γνωστικισμό και άλλες αιρέσεις και, σύμφωνα με το Liber Pontificalis, απαγόρευσε στους ιερείς να έχουν μακριά κόμη (ίσως επειδή μακριά μαλλιά είχαν οι γνωστικιστές).
Αναφέρεται ότι ο Ανίκητος μαρτύρησε, χωρίς να έχουν διασωθεί λεπτομέρειες για ακριβή ημερομηνία και τρόπο μαρτυρίου. Πάντως, η Καθολική και η Ορθόδοξη Εκκλησία τον έχουν ανακηρύξει άγιο και τιμούν τη μνήμη του στις 17 Απριλίου.
Παραπομπές
Κατηγορία:Πάπες Κατηγορία:Έλληνες Πάπες Ανίκητος Κατηγορία:Πάπες 2ου αιώνα Κατηγορία:Ρωμαίοι του 2ου αιώνα
Ανδρομέδα (Ευριπίδη)
Ανδρομέδα (αρχ. Ἀνδρομέδα) ονομάζεται μία χαμένη τραγωδία του Ευριπίδη, βασισμένη στον μύθο της Ανδρομέδας, που διδάχθηκε το 412 π.Χ. μαζί με την Ελένη. Η Ανδρομέδα εικάζεται πως είναι η πρώτη τραγωδία, στην οποία απεικονίζεται ο έρωτας ενός νέου άνδρα επί σκηνής. Αν και δεν έχει διασωθεί ολόκληρη, αρκετά αποσπάσματα έχουν διασωθεί, όπως και αρκετές αρχαίες πηγές που αναφέρονται στο έργο.
Υπόθεση
Το έργο ξεκινούσε με μία διαλογική σκηνή, ανάμεσα στην αιχμάλωτη Ανδρομέδα και την Ηχώ της. Εξομολογούνταν πως ο πατέρας της, Κηφέας, την έδεσε σε έναν βράχο, έτσι ώστε να την κατασπαράξει ένα θαλάσσιο τέρας, ως θυσία στον Ποσειδώνα. Ο χορός του έργου αποτελούνταν από παρθένες. Μετά την πάροδο, εμφανίζεται ο Περσέας με φτερωτά σανδάλια στα πόδια και έχει μόλις σκοτώσει την Μέδουσα. Στην όψη της αιχμάλωτης Ανδρομέδας, ο Περσέας πιστεύει πως είναι άγαλμα και αναφέρει πως είναι θαυμάσιος καλλιτέχνης αυτός που την φιλοτέχνησε. Στη στιχομυθία που ακολουθεί, ο Περσέας περνάει συναισθηματικά από τον θαυμασμό που νιώθει για την ομορφιά της και τον οίκτο για την τύχη της, στον έρωτα. Έπειτα αναφέρεται στον Θεό Έρωτα και πως "εάν προκαλέσει τέτοιο έρωτα στους θνητούς θα υμνηθεί, ειδάλλως θα ξεχαστεί". Ένας αγγελιοφόρος μεταφέρει την νίκη του Περσέα με το τέρας.
Το έργο περιείχε επίσης σκηνές στις οποίες ο Περσέας αφηγούνταν τον άθλο του με την Μέδουσα, καθώς επίσης και τον διχασμό της Ανδρομέδας ανάμεσα στο να παντρευτεί τον Περσέα ή να επιστρέψει στους γονείς της. Το έργο φαίνεται πως τελείωνε με την Αθηνά ως από μηχανής θεό, που προέβλεπε το γάμο του Περσέα και της Ανδρομέδας και την βασιλεία τους στις Μυκήνες.
Πρόγονοι
Ο Σοφοκλής είχε γράψει επίσης μια τραγωδία αφιερωμένη στην Ανδρομέδα, από την οποία σώζονται ελάχιστοι μόνο στίχοι. Ακόμα, στη χαμένη τραγωδία του Δανάη (περίπου το 425 π.Χ.), ο Ευριπίδης διηγούταν την γέννηση του Περσέα, ενώ στην χαμένη τραγωδία του Δίκτυς (431 π.Χ., μαζί με την Μήδεια), αφηγούταν τον άθλο του Περσέα και της Μέδουσας.
Μεταγενέστερες αναφορές
Οι περισσότερες πληροφορίες για το έργο πάρθηκαν από μεταγενέστερες πηγές, όπως την Βιβλιοθήκη του Ψεύδο-Απολλόδορου.
Είναι επίσης γνωστό και πως ο Μέγας Αλέξανδρος μπορούσε να ερμηνεύσει από στήθους ένα κομμάτι από την Ανδρομέδα.
Κατηγορία:Τραγωδίες του Ευριπίδη
UTC+01:00
μικρογραφία|300x300εσ|UTC+01: Μπλε (Ιανουάριος), Πορτοκαλί (Ιούλιος), Κίτρινο (όλο το χρόνο), Ανοικτό μπλε – Θαλάσσιες περιοχές Η UTC+01:00, γνωστή απλά ως UTC+1, είναι μετατόπιση που προσθέτει 1 ώρα στη Συντονισμένη Παγκόσμια Ώρα (UTC).
Αυτή η ζώνης ώρας χρησιμοποιείται στις παρακάτω περιοχές:
Στο ISO 8601 ο σχετιζόμενος χρόνος θα μπορούσε να γραφτεί ως.
Αλμπουκέρκη
thumb|250px Η Αλμπουκέρκη (αγγλικά: Albuquerque, New Mexico, ˈælbəkɜrkiː), είναι πόλη των ΗΠΑ, και αποτελεί την μεγαλύτερη πόλη στην πολιτεία του Νέου Μεξικού. Αποτελεί έδρα της Κομητείας Μπερναλίλο και βρίσκεται στο κεντρικό μέρος της πολιτείας, αλληλοκαλυπτόμενη με το Ρίο Γκράντε. Ο πληθυσμός της πόλης, ανέρχεται σε 564.559 κατοίκους (σύμφωνα με την απογραφή του 2020), και βρίσκεται στην κατάταξη ως η 32η μεγαλύτερη πόλη στις ΗΠΑ. Με ένα μητροπολιτικό πληθυσμό 924.160 κατοίκων (σύμφωνα εκτιμήσεις για το 2021 ), η Αλμπουκέρκη είναι η 61η μεγαλύτερη μητροπολιτική περιοχή στις ΗΠΑ.